החוק לגביי קבורת כלב בישראל מצוין בתקנות מחלות בעלי חיים (פסדים), תשמ"א-1981 שנועדו למנוע התפשטות מחלות בעלי חיים באמצעות טיפול נכון בפגרים. על פי החוק הרשות המקומית היא זו שאחראית לקבוע אתר לקבורת בעלי חיים, משרפה או אפשרויות אחרות. החוק מחייב אדם שמחזיק בבעל חיים שמת לטפל בגופתו בתוך 24 שעות. האפשרויות שעומדות בפניו הן: קבורה או שריפה במקום שקבעה הרשות המקומית. הבאת הגופה לתחנת איסוף. הבאת הגופה למפעל פסדים (מפעל שמטפל בגופות בעלי חיים). אגב, החוק גם מחייב בעלי כלבים שכלביהם נפטרו לדווח על כך לווטרינר העירוני ומי שלא עושה זאת, צפוי לקנס.